Ο **Γεώργιος** (αγγλ. *George*, 11 Οκτωβρίου 1895 – 16 Απριλίου 1981) από τον Οίκο της Βυρτεμβέργης ήταν πρίγκιπας του Τεκ, μετέπειτα 2ος μαρκήσιος του Κέιμπριτζ.

Βιογραφία
---------

Ο *Γεώργιος Φραγκίσκος Ούγος* ήταν ο πρωτότοκος γιος του Αδόλφου του Τεκ, μετέπειτα 1ου Μαρκησίου του Κέιμπριτζ, και της Λαίδης Μαργαρίτας Γκρόσβενορ, κόρης του Χιού Γκρόσβενορ, 1ου Δούκα του Ουέστμινστερ. Ο Αδόλφος είχε μητέρα τη Μαρία Αδελαΐδα, κόρη του Αδόλφου, Δούκα του Κέιμπριτζ, και αδελφή τη Μαρία, σύζυγο του Γεωργίου Ε΄ του Ηνωμένου Βασιλείου.

Γεννήθηκε στο Μέγαρο Γκρόσβενορ του πάππου του στο Λονδίνο, ως πρίγκιπας του Τεκ. Το 1917, λόγω του Α΄ Παγκοσμίου Πολέμου, ο Γεώργιος Ε΄ του Ηνωμένου Βασιλείου ζήτησε ο Γεώργιος και οι συγγενείς του να αποποιηθούν τους γερμανικούς τίτλους τους από τη Βυρτεμβέργη και τους έδωσε το επώνυμο *Κέιμπριτζ*. Ο πατέρας του έγινε *1ος Μαρκήσιος του Κέιμπριτζ* και ο Γεώργιος *Κόμης του Έλθαμ*, ώσπου το 1927 διαδέθηκε τον πατέρα του ως *2ος Μαρκήσιος του Κέιμπριτζ*. Του απονεμήθηκε ο ταξιάρχης το 1927 και ο μεγαλόσταυρος το 1935 του Βασιλικού Τάγματος της Βικτωρίας. 

Σπούδασε στο Κολέγιο Ήτον και μετά στο Κολέγιο Μάγκνταλεν της Οξφόρδης. Κατά τον Α΄ Παγκόσμιο Πόλεμο εισήλθε στο Εφεδρικό Σύνταγμα και υπηρέτησε ως βοηθός του στρατοπέδου το 1918-19. Μετά υπηρέτησε στον Εφεδρικό Στρατό ως υπολοχαγός και από το 1921 στους Σρόπσιρ Γεωργούς και έπειτα ως λοχαγός, στο Σύνταγμα του Λονδίνου της 16ης μεραρχίας, το διάστημα 1929-1932.

Ο θυρεός του Γεωργίου μαρκησίου του Κέιμπριτζ είναι ο θυρεός του πατέρα του: επάνω αριστερά και κάτω δεξιά ο θυρεός του Γεωργίου Γ΄ του Ηνωμένου Βασιλείου (του οποίου ο Γεώργιος είναι τρισεγγονός) με το σήμα του νεότερου τέκνου· επάνω δεξιά και κάτω αριστερά ο θυρεός της Βυρτεμβέργης με επάνω του τον θυρεό του Τεκ.
Με το ξεκίνημα του Β΄ Παγκοσμίου Πολέμου πήγε με το σώμα της Β. Στρατιωτικής Υπηρεσίας στη Γαλλία, όπου προήχθη σε ταγματάρχη. Το 1940 απεβίωσε ο νεότερος αδελφός του Φρειδερίκος. Το 1929 έγινε διευθυντής της Τράπεζας Κουτς & Σία· ήταν το δεύτερο μέλος της β. οικογένειας της Βρετανίας που εργαζόταν στο Σίτυ. Έμεινε ως το 1951 που αποσύρθηκε.

Ήταν για πολλά έτη βασιλικός διαχειριστής του Βρετανικού Μουσείου. Παρευρέθηκε στις στέψεις του Γεωργίου Ε΄, του Γεωργίου ΣΤ΄ και της Ελισάβετ Β΄. Το 1981 απεβίωσε στο Λιτλ Άμπινγκτον και τάφηκε στο βασιλικό κοιμητήριο του Φρόγκμορ. Ήταν ο τελευταίος του κλάδου του Τεκ και ο τίτλος του μαρκησίου του Κέιμπριτζ έπαυσε.

Οικογένεια
----------

Νυμφεύτηκε το 1923 τη Ντόροθυ Ίζαμπελ Ουέστενρα Χέιστινγκς, κόρη του εντιμότατου Όζμουντ Ουίλλιαμ Τουν Ουέστενρα Χέιστινγκς, και είχε τέκνο:

* Μαίρυ 1924-1999, λαίδη Κέιμπριτζ, παντρεύτηκε τον Πήτερ Ουίτλεϋ.

Αναφορές σε πηγές
-----------------

1. 1 2  (Αγγλικά) *Find A Grave*. 6137139. Ανακτήθηκε στις 9  Οκτωβρίου 2017.
2. 1 2  Darryl Roger Lundy: (Αγγλικά) *The Peerage*. p10093.htm#i100929. Ανακτήθηκε στις 9  Οκτωβρίου 2017.
3. 1 2  *TracesOfWar*. 71283.
4. ↑  (Αγγλικά) *Hansard 1803–2005*.
5. ↑  p10093.htm#i100929. Ανακτήθηκε στις 7  Αυγούστου 2020.
6. 1 2 3  *Kelly's Handbook to the Titled, Official and Landed Classes, 1977*. Kelly's. σελ. 229.
7. ↑  «The Royal Order of Sartorial Splendor: Flashback Friday: Coronation Guests and Their Jewels». *Orderofsplendor.blogspot.com*. 2 Μαρτίου 2012. Ανακτήθηκε στις 31 Μαρτίου 2016.
8. ↑  «George Cambridge (1895 - 1981) - Find A Grave Memorial». *Findagrave.com*. Ανακτήθηκε στις 31 Μαρτίου 2016.
9. ↑  «Person Page 10093». *Thepeerage.com*. Ανακτήθηκε στις 31 Μαρτίου 2016.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα George Cambridge, 2nd Marquess of Cambridge  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |